Okresná prokuratúra Námestovo 
Hviezdoslavovo námestie 213, 029 01 Námestovo 	

Sp. zn. : Pv 420/13/5507	Námestovo, 30.6.2014
EEČ : 2-41-89-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Námestovo
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Pre skutok, že v Trstenej, okr. Tvrdošín a všade tam, kde sa zdržiaval v dobe od  01.01.2013 najmenej do 12.05.2014, ako otec mal. XXXXX, nar. XXXXX, ktorá bola zverená do výchovy a starostlivosti matky XXXXX, nar. XXXXX, trvale bytom XXXXX, sídlisko XXXXX, okr. Tvrdošín,  neprispieval riadne a včas na jej výživu, i keď mu táto povinnosť vyplýva z § 62 Zák. o rodine a výška vyživovacej povinnosti mu bola určená rozsudkom Okresného súdu Okresného súdu Námestovo sp. zn. 7C/117/2009 zo dňa 21.12.2009, právoplatným dňa 20.01.2010 a to prispievať na výživu mal. XXXXX, nar. XXXXX sumou 50,- € mesačne vždy do 15. dňa v mesiaci vopred k rukám oprávnenej XXXXX, nar. XXXXX, trvale bytom XXXXX, sídlisko XXXXX, okr. Tvrdošín, čím mu vznikol dlh na výživnom v sume najmenej 800 €, a takto konal aj napriek tomu, že rozsudkom Okresného súdu Námestovo zo dňa 15.05.2012, sp. zn. 6T/11/2012, ktorý nadobudol právoplatnosť dňa 15.05.2012 bol právoplatne uznaný vinným pre prečin zanedbania povinnej výživy podľa § 207 ods. 1 Trestného zákona, za čo mu bol uložený trest odňatia slobody vo výmere 2 mesiace, ktorého výkon mu bol podmienečne odložený na skúšobnú dobu v trvaní 18 mesiacov,

lebo je trestné stíhanie neprípustné podľa § 9 odsek 1 písmeno d

Odôvodnenie:
	Policajný orgán OR PZ, Úradu justičnej a kriminálnej polície, Dolný Kubín,  uznesením podľa § 199 ods. 1/ Trestného poriadku sp. zn. ORP-340-OVK-DK–2013  zo dňa 08.07.2013 začal trestné stíhanie a uznesením  podľa § 206 ods. 1 Trestného poriadku ORP-340-OVK-DK–2013 zo dňa 27.08.2013 vzniesol obvinenie XXXXX, nar. XXXXX pre trestný čin zanedbania povinnej výživy podľa § 207 ods. 1, ods. 3 písm. c) Trestného zákona na tom skutkovom základe, ako je to uvedené vo výrokovej časti predmetného uznesenia.

	Podľa § 207 ods. 1, ods. 3 písm. c) Trestného zákona „ prečinu zanedbania povinnej výživy sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného hoci bol v predchádzajúcich dvadsiatichštyroch mesiacoch za taký čin odsúdený alebo z výkonu trestu odňatia slobody uloženého za taký čin prepustený. 

	Prokurátor Okresnnej prokuratúry Námestovo dňa 12.05.2014 vydal uznesenie o zastavení trestného stíhania v zmysle § 215 ods. 1 písm. b) Trestného poriadku, ktoré však nebolo možné obvinenému doručiť. Obvodné oddelenie PZ Trstená listom zo dňa 29.05.2014 tunajšej prokuratúre oznámili, že XXXXX, nar. XXXXX dňa 07.05.2014 zomrel. Dňa 12.06.2014 bol z Mestského úradu Tvrdošín, Matričný úrad doručený Úmrtný list, z ktorého vyplýva, že obv. XXXXX, nar. XXXXX v Trstenej dňa 07.05.2014 zomrel.

	Preskúmaním na vec sa vzťahujúceho spisového materiálu som dospela k záveru, že trestné stíhanie vedené proti obvinenému XXXXX na skutkovom základe uvedenom vo výrokovej časti tohto uznesenia je potrebné pre zákonom stanovenú prekážku zastaviť.

	Podľa § 215 ods. 1 písm. d) Trestného poriadku prokurátor zastaví trestné stíhanie, ak je neprípustné (§ 9 ods. 1 Trestného poriadku).

	Podľa § 9 ods. 1 písm. d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho.

	Vzhľadom na vyššie uvedené som rozhodla tak, ako je uvedené vo výrokovej časti tohto uznesenia, a trestné stíhanie som podľa § 215 ods. 1 písm. d) s poukazom na § 9 ods. 1 písm. d) Trestného poriadku zastavila.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Veronika Kabáčová
prokurátorka